РЕШЕНИЕ НА КОМИСИЯТА
oт 16 юли 2007 година
за изменение на Решение 2001/781/ЕО за приемане на наръчник за приемащите агенции и справочник с документите, които подлежат на връчване съгласно Регламент (ЕО) № 1348/2000 на Съвета за връчване на съдебни и извънсъдебни документи по граждански или търговски дела в държавите-членки
(нотифицирано под номер C(2007) 3365)
(2007/500/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1348/2000 на Съвета от 29 май 2000 г. за връчване на съдебни и извънсъдебни документи по граждански или търговски дела в държавите-членки (1), и по-специално член 17, буква а) от него,
след консултация с комитета, създаден съгласно член 18 от Регламент (ЕО) № 1348/2000,
като има предвид, че:
(1)
За прилагането на Регламент (ЕО) № 1348/2000 беше необходимо да се състави и публикува наръчник, съдържащ информация за приемащите агенции, определени съгласно член 2 от посочения регламент. Този наръчник се съдържа в приложение I към Решение 2001/781/ЕО на Комисията от 25 септември 2001 г. за приемане на наръчник за приемащите агенции и справочник с документите, които подлежат на връчване съгласно Регламент (ЕО) № 1348/2000 на Съвета за връчване на съдебни и извънсъдебни документи по граждански или търговски дела в държавите-членки (2).
(2)
След изменение в информацията, съобщена на Комисията от Франция, в съответствие с член 2, параграф 4 от Регламент (ЕО) № 1348/2000, е необходимо наръчникът да бъде изменен.
(3)
Решение 2001/781/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член единствен
Наръчникът, съдържащ информация за приемащите агенции от приложение I към Решение 2001/781/ЕО, се изменя в съответствие с приложението към настоящото решение.
Адресати на настоящото решение са държавите-членки.
Съставено в Брюксел на 16 юли 2007 година.